Låta ble en ny personlig radiorekord for bandet, den klatret til femteplass på de norske radiolistene. Det betyr at låten ble spilt av flere radiokanaler enn P3, noe som er en sjeldenhet for bandet. Den forrige rekordnoteringen var Maestro, som nådde trettendeplass da den kom ut. «Vi er ikke så godt vant med radio-drahjelp, men det er ikke meg imot at Kaizers endelig blir å høre over radionettet. Vi er jo vant med å måtte reise land og strand rundt for å få spilt sangene våre, så at vi nå får litt hjelp av radioen er bare hyggelig det. Og vi kommer jo til å reise land og strand rundt uansett de neste årene, så ingen fare med at vi overlater hele jobben til radioen!», sa Janove Ottesen på bandets offisielle nettside.